**MESTO  LEVOČA**

**Mestský úrad Levoča, Námestie Majstra Pavla 4/4, 054 01 Levoča**

**Prevádzkový poriadok Veže Baziliky sv. Jakuba v Levoči**

* Každý návštevník je povinný oboznámiť sa pri vstupe do objektu s týmto prevádzkovým poriadkom, dodržiavať jeho ustanovenia a riadiť sa pokynmi zamestnanca úradu.
* Vstupom na objekt návštevník prijíma ustanovenia prevádzkového poriadku a v prípade jeho porušenia môže byť zodpovedným pracovníkom okamžite vykázaný z objektu aj bez nároku na vrátenie vstupného.
* Vstup do objektu veže podlieha zvýšenej opatrnosti a je nevyhnutné dávať si pozor hlavne na schodoch a na vyhliadkovej terase.
* Za prehliadku objektu sa platí vopred a vstupné platí iba pre jednu prehliadku.

**1. Otváracia doba, prevádzková doba a čas výstupov:** **v termíne: august 2023**

Prevádzková doba: pre zamestnancov/lektorov Veže Baziliky sv. Jakuba

pondelok- nedeľa 09:00 hod. – 19:00 hod.

Otváracia doba: pre návštevníkov Veže Baziliky sv. Jakuba

pondelok-nedeľa 10:00 hod. – 18:15 hod.

Výstupy- pondelok- nedeľa :

* *Organizované:*10:00, 10:45,11:30,13:00,13:45,14:30,15:15,16:00,16:45,17:30, 18:15

*alebo* podľa situácie a návštevnosti.

Od 12:15 hod. do 12:45 hod. je vyhradený čas na obed, dezinfekciu a vetranie.

**Otváracia doba: pre návštevníkov Veže Baziliky sv. Jakuba 17.8.2023-19.8.2023**

**štvrtok, piatok, sobota 10:00 hod. – 24.00 hod.**

**neorganizované výstupy, posledný výstup 23.30 hod.**

2. Minimálny počet osôb na výstup: 2 osoby. Maximálny počet osôb na výstup: 20 osôb. Ak sa dosiahne kapacita na vstup/výstup na vežu nad 20 osôb, personál zamedzí vstup do zóny veže a v takomto prípade je nutné počítať s čakacou dobou na zjednanie nápravy.

3. Nároky voči prevádzkovateľovi na zvýšenie počtu osôb na vstup/výstup na vežu vyplývajúce z tohto obmedzenia sú vylúčené.

4. Prehliadky sa konajú organizovane so sprievodcom. Časy vstupov do objektu sú vyznačené na webovej stránke mesta a na elektronickom médiu priamo v objekte.

5. Vstup do veže bude povolený na základe dohodnutého časového harmonogramu a na základe zakúpenia vstupenky na dohodnutý časový termín.

**6. Vstupné:**

Deti do 6 rokov – zdarma.

Deti od 6 rokov, študenti (ISIC karta), ZŤP, dôchodcovia : 1 €

Dospelá osoba nad 18 rokov: 2,50 €

7. Vstup do veže Baziliky sv. Jakuba majú povolené deti do 15 rokov len v sprievode dospelej dohliadajúcej osoby staršej ako 18 rokov.

8. Za deti v celom priestore je zodpovedná výhradne osoba, ktorá ich sprevádza. Za prípadný úraz a materiálne škody, ktoré budú spôsobené nezodpovedným a nebezpečným správaním, zodpovedá výhradne dohliadajúca osoba (sprevádzajúca osoba dieťaťa).

9. Organizované skupiny :

• výstup pre základné školy, max. 20 osôb: 18 žiakov + 2 dospelé osoby.  
• výstup pre stredné školy, max. 20 osôb: 19 žiakov + 1 dospelá osoba.

10. Nevyhnutné bezpečnostné opatrenia, ktoré je potrebné dodržiavať pred výstupom a počas neho:

* je zakázané:  
  • konzumovať akékoľvek jedlá a nápoje,  
  • fajčiť a požívať alkoholické nápoje a iné omamné látky, ktoré by viedli k vzniku úrazu, prípadne poškodeniu zariadenia,  
  • je zakázané akýmkoľvek spôsobom ničiť zariadenie (zábradlia, dvere a pod.),   
  • z bezpečnostných dôvodov je potrebné riadiť sa pokynmi sprievodcu, pri ich nedodržaní sprievodca nezodpovedá za bezpečnosť pri výstupe na kostolnú vežu.

11. Prevádzkovateľ si vyhradzuje právo zamedziť vstup osobám, ktoré vzbudzujú oprávnené pochybnosti o konaní a správaní v súlade s týmto prevádzkovým poriadkom (napr. pod vplyvom alkoholu, omamných látok, hlučnosť, agresívne správanie,..). Posúdenie skutočností je v kompetencii personálu.

12. Fotografovanie je povolené a bez poplatkov.

13. Prevádzkovateľ si vyhradzuje právo na akékoľvek zmeny týkajúce sa otváracej doby a to bez predchádzajúceho upozornenia.

14. Návštevníci sú povinní informovať personál o úrazoch, nehodách a škodách na mieste a jej plnom rozsahu.

15. V prípade akéhokoľvek poškodenia majetku je návštevník povinný uhradiť škodu na mieste a v jej plnom rozsahu.

16. Mesto Levoča nenesie zodpovednosť za akékoľvek úrazy, nehody návštevníkov, ktoré nastali v priestoroch veže Baziliky sv. Jakuba pri nedodržiavaní pokynov a nariadení personálom (sprievodcom veže Baziliky sv. Jakuba).

Zodpovedný pracovník:

Mgr. Anna Babicová, vedúca oddelenia cestovného ruchu a rozvoja mesta  
Adresa / kontakt: Mesto Levoča , Námestie Majstra Pavla č.4, 054 01 Levoča  
Tel.: 00421 53 451 2467 kl.124, mobil 00421 911 907 444, email: anna.babicova@levoca.skTáto adresa je chránená proti spamovaniu, pre jej zobrazenie potrebujete mať povolené Javascripty

V Levoči, dňa 31.07.2023

Schválil: Ing. Miroslav Vilkovský, MBA

primátor mesta